شبنم کی پاکستان آمد،میگا ہٹ فلم ’آئینہ‘ دوبارہ بنے گی
سید نور نے پچھلے دورہ لاہور میں شبنم کے سامنے یہ تجو یز رکھی تھی جسے شبنم نے پسند کیا تھا ۔ بس پھر کیا تھا سیدنور نے اسکرپٹ پر کام شروع کیا اور اب یہ اسکرپٹ مکمل ہے۔
شبنم کا پاکستان میں آمد کا مقصد اپنی ماضی کی بلاک بسٹر اور سپر، ڈوپر ہٹ فلم ’آئینہ‘ کے سیکوئل میں کام کرنا ہے۔ آئینہ کے ہیرو ندیم تھے اور دلچسپ بات یہ ہے کہ آئینہ ٹو میں بھی ان کے مدمقابل ندیم ہی ہوں گے۔ کراچی — ماضی میں پاکستانی فلموں کی میگا اسٹار شبنم ایک مرتبہ پھر پاکستان کے دورے پر ہیں۔ حالیہ مہینوں کے دوران یہ ان کا دوسرا دورہ ہے۔ وہ پیر کی دوپہر کراچی پہنچیں اور اسی شام مختلف تقریبات میں شرکت بھی کی۔ اس بار ان کی پاکستان آمد کا مقصد بھی بہت خاص ہے۔ انہوں نے اپنی ماضی کی بلاک بسٹر اور سپر، ڈوپر ہٹ فلم ’آئینہ‘ کے سیکوئل میں کام کرنے پر رضامندی کا اظہار کردیا ہے۔ فلم کے ہیرو ندیم تھے اور سیکوئل یعنی ’آئینہ ٹو‘ میں بھی وہی ان کے ہیرو ہوں گے۔ سید نور نے پچھلے دورہ لاہور میں شبنم کے سامنے یہ تجو یز رکھی تھی جسے شبنم نے پسند کیا تھا ۔ بس پھر کیا تھا سیدنور نے اسکرپٹ پر کام شروع کیا اور اب یہ اسکرپٹ مکمل ہے۔ رہی بات کاسٹ کی تو اب تک شبنم، ندیم، بہار بیگم اور شہروز کا نام سامنے آچکا ہے جبکہ باقی کاسٹ کی تلاش جاری ہے۔ فلم ڈائریکٹر سید نور کا کہنا ہے کہ ’آئینہ‘ کے ڈائریکٹر نذر الاسلام تھے جن کی صلاحیت سے سب واقف تھے ۔ بہت سی کامیاب فلمیں ان کے کریڈیٹ پر ہیں ، ایسے میں ان کی فلم کا سیکوئل بنانا میرے لئے بہت بڑاچیلنج ہے۔ جن لوگوں نے ’آئینہ ‘ دیکھی ہے وہ یقیناً یہی چاہیں گے کہ ’آئینہ ٹو‘ بھی پہلی فلم کی طرح بلاک بسٹر ثابت ہو اس لئے بھی یہ کام واقعی میرے لئے چیلنج ہے۔ ‘‘ ’آئینہ‘رومینٹک ،میوزیکل فلم تھی جس کے گانوں نے بھی اپنے دور میں کامیابی کے پرانے ریکارڈ توڑے اور نئے ریکارڈ بنائے۔ ایسے دور میں جبکہ پاکستانی فلم انڈسٹری بحالی کے دور میں بھی مشکلات سے دوچار ہے ،میوزک اور شاعری سننے والوں کا اعنقا ہے ، سید نور کا یہ اقدام حوصلہ افزا ہونا چاہئے ۔